বলা হয়, ফেসবুকের মাধ্যমে অনিয়ন্ত্রিত এবং অনাহুত সর্ম্পকে জড়ানোর হার বেড়েছে। সামাজিকভাবেই বাংলাদেশের নারীদের এখনো নির্ভরশীল হয়ে বসবাস করতে হয়। স্বাবলম্বি নারীর সংখ্যা বাড়ছে, তবে তা শহরে কিংবা রাজধানীতেই বেশি। আবার খোদ রাজধানীতেই এখনো পুরুষতান্ত্রিক সমাজব্যবস্থার বলি হচ্ছেন এমন নারীর সংখ্যাও কম নয়। হয়তো কিছুটা সময় একান্তভাবে কাটানোর জন্য ফেসবুকে গিয়েছেন, আর ধীরে ধীরে তাতে অভ্যস্ত হতে হতে বিষয়টি এক সময় নেশায় পরিণত হচ্ছে। এক সময় চরম সর্বনাশ ডেকে আনছে এই ফেসবুকই।